මත් ද්‍රව්‍ය චෝදනාවකට හසු වී රක්ෂිත බන්ධනාගාරගත කර සිටි ආර්යන් ඛාන් දින 22කට පසුව ඇප පිට නිදහස් වූයේ ඔක්තෝබර් 30 දාය. ඒ මොහොත සියලු දෙනාටම හැඟුම්බර මොහොතක් විය. නිදහස් වූ වහාම ඔහු ෂාරුක් ඛාන්ගේ ශරීරාරක්ෂකයන් විසින් තරු පහේ හෝටලයකට රැගෙන යනු ලැබිණි. සිය නීති උපදේශකයන් ද සමඟ ෂාරුක් එහි රැඳී සිටියේය. ඔවුන් මන්නාත් මැදුරට ගියේ ඉනික්බිතිවය. සැබැවින්ම එය හැඟුම්බර හමුවක් වූයේය. ඔහු සිය මවත් පියාත් සොයුරා අබ්රාමුත් වැළඳ ගත්තේ හඬමින් බැව් මාධ්‍යවලින් වාර්තා කර තිබිණි. අයියා නිවසේ නැතිව පාළුවෙන් සිටි අබ්රාම්ට ඔහුගේ පැමිණිම ලොකු සතුටක් වූයේය. ඔහුට අදහා ගන්නට නොහැකි වූයේ සතුටු විය යුතු මොහොතේ සියලු දෙනාම හඬා වැටීමය. ආර්යන්ගේ සොයුරිය සුහානා මේ වන විට සිටින්නේ ඇමෙරිකාවේය. ඇය සිය සොයුරා සමඟ සම්බන්ධ වූයේ වීඩියෝ ඇමතුමකිනි.
ආර්යන් ඛාන් දින 22කට පසු ඇප ලැබුවේ කවදාද?
ඔක්තෝබර් 30